stanford-oval/wikipedia huggingface dataset:
FN P90
Yleistietoa

16. huhtikuuta 1989 Nato päätti, että vuoteen 2000 mennessä sen jäsenvaltioiden sotavoimien huoltojoukot sekä helikopterien ja panssarivaunujen miehistönjäsenet tarvitsivat itsepuolustuskäyttöä varten uudenlaisen konepistoolin, joka on tulivoimainen ja jolla voisi tiettyä patruunaa käyttäen tarvittaessa läpäistä luodinkestävät liivit tai muun 3 mm esteen. Aseen täytyi olla myös kompakti ja kevyt, jotta sitä voitaisiin käyttää lähitaistelussa. Suunnittelutyö annettiin asevalmistaja FN Herstallille, jonka kehitystyön tuloksena syntyi P90.
P90:n omalaatuinen ulkomuoto johtuu pitkälti ratkaisuista, jotka tehtiin aseen kannettavuuden ja käytettävyyden maksimoimiseksi. Lipas on suunniteltu ja sijoitettu aseen päälle siten, ettei se ole käyttäjän tiellä häiritsemässä tähtäämistä. Ase on kevyt, sillä se on valmistettu enimmäkseen erilaisista polymeerivalmisteista. Aseella voi ampua yksittäisiä laukauksia tai sarjatulta. Kompakti muotoilu tekee aseen kantamisesta ja säilyttämisestä vaivatonta. Siihen voi myös asentaa äänenvaimentimen, hihnan, lasertähtäimen, IR-tähtäimen ja hylsynkerääjän. Avoimella kiskolla varustettuihin malleihin voi käyttäjä asentaa minkä tahansa tähtäimen kuten esim. punapistetähtäimen.
Asetta valmistetaan eri malleina. Sotilaskäyttöön tarkoitetut mallit ovat P90, P90 TR, P90 USG ja P90 L, jotka eroavat toisistaan varustekisko- ja tähtäinratkaisuiltaan. 5,7 x 28 mm SS190 -patruunan luotiliivit läpäisevien ominaisuuksien seurauksena  Herstall ei alun perin myynyt kyseisen kaliiperisia aseitaan siviileille, mutta sittemmin tehdas suunnitteli ja toi myyntiin ensin SS192 -patruunan ja myöhemmin SS196SR -patruunan, joita aseiden päämarkkina-alueella Yhdysvalloissa ei viranomaisten taholta enää luokiteltu liian läpäiseviksi, ja niiden myötä siviilikäyttöön tarkoitetun 407 mm mittaisella piipulla varustettu PS90-itselataavan kertatulimallin.
P90 on joidenkin erikoisjoukkojen käytössä: kuten Ranskan GIGN, Meksikon Fuerzas Especiales, Pakistanin SSG ja jotkin yhdysvaltalaiset poliisin SWAT -yksiköt käyttävät asetta. Se oli myös jonkin aikaa Suomen puolustusvoimien koekäytössä (mm. taistelusukeltajilla). P90 näkyi myös YLE:n uutisissa Muammar Gaddafin, Libya, joukkoihin kuuluvalla sotilaalla.
P90 testattiin huolellisesti ennen käyttöönottoa. 
Prototyypeillä tehtiin perinteisiksi käyneet kokeet, jotka tehtiin mm. Glock-pistooleille. Niitä testattiin mm. seuraavilla tavoilla:

- upotettiin kuraan, hiekkaan, mutaan ja veteen

- ajettiin yli erilaisilla ajoneuvoilla

- jäädytettiin

- 10 000 laukauksen "yhtäjaksoisen" tulen kesto.
Aiheesta muualla

Wikimedia Commonsissa on kuvia tai muita tiedostoja aiheesta .
Suomalainen asekeräily: FN P90
Yksityiskohtainen esittely (englanniksi)
Laura Malmivaaran filmografia ja esiintymiset

Laura Malmivaara Helsingissä 2008
Tämä on Laura Malmivaaran filmografia ja esiintymiset.
Elokuvat

| Vuosi | Nimi | Rooli |
| --- | --- | --- |
| 1993 | Harjunpää ja kiusantekijät | Malli |
| 1993 | Romanovin kivet | Ahman seuralainen Julian syntymä­päivillä |
| 1997 | Siivoton juttu | nainen laivalla |
| 2000 | Levottomat | Tiina |
| 2002 | Kuutamolla | Laura |
| 2002 | Marjan rakkaus | Marja |
| 2003 | Hymy­poika | Helena Pääkkönen |
| 2003 | Me olemme taas | — |
| 2004 | Vares – yksityisetsivä | Eeva Sunila |
| 2004 | Uuno Turhapuro – This Is My Life | This Is My Life -tuomari |
| 2005 | Paha maa | sosiaali­virkailija |
| 2005 | Baban biilit | Elena |
| 2005 | FC Venus | Carita |
| 2006 | Riisuttu mies | Vilma |
| 2006 | Ranta | Susanna |
| 2006 | Baban biilit | — |
| 2008 | Il prossimo tuo – Sinun kanssasi | Eeva |
| 2008 | Myrsky | äiti |
| 2013 | Kerron sinulle kaiken | turva­kodin johtaja |
| 2013 | Miten meistä tuli ystäviä | Tiina |
| 2014 | Lomasankarit | Annika |
| 2015 | Ollaan vapaita | juhla­emäntä |
| 2016 | Risto Räppääjä ja yöhaukka | Klaudia Kämäräinen |
| 2016 | Teit meistä kauniin | Mervi Wirtanen |
| 2021 | Omerta 6/12 | Iiris Huovinen-Lång |
Televisio

| Vuosi | Sarja | Rooli |
| --- | --- | --- |
| 1994 | Kultainen salama | Janne Mäen vaimo |
| 1997 | Tähti­lampun alla | Annika Leino |
| 1998–2000 | Samaa sukua, eri maata | Anne Kilappa |
| 2002–2012 | Kotikatu | Tuija Kangas­harju |
| 2002 | Jurismia! | Esmeralda |
| 2002 | Isänmaan toivot | Irina |
| 2003 | Irtiottoja | Venla |
| 2010 | Peili | juontaja |
| 2010 | Hiphop Hamlet | Kiti Aarnio |
| 2012 | Lauran matkakuvia: Tukholma | juontaja |
| 2013 | Kansan mies | Jatta Lind­fors |
| 2014 | Toisen kanssa | Helena Parikka |
| 2016–2019 | Sorjonen | Anneli Ahola |
| 2016 | Ihon alla | Essi Salonen |
| 2017 | Presidentti | Anna Talvio |
| 2017 | Tanssii tähtien kanssa | omana itsenään |
| 2019 | Kellot soi | Anne Asikainen-Kari­luoma-Ståhl­berg |
| 2020 | Kaikki synnit | Anu Leinonen |
| 2021 | Karkurit | Maria |
| 2021 | Karuselli | useita |
| 2021 | Maria Kallio | Katri Tanner |
| 2021 | Massi | Karita |
| 2022 | Made in Finland | Liisa Ollila |
| 2022 | Poikani Joel | Roosa |
| 2022 | Helsinki-syndrooma | Anne Laukko |
| 2025 | Queen of Fucking Everything | Linda Saarniluoto |
Teatteri

| Vuosi> Turun kaupunginteatteri | Esitys> Turun kaupunginteatteri | Rooli> Turun kaupunginteatteri |
| --- | --- | --- |
| 2000 | Iso-Heikkilän isäntä ja hänen renkinsä Kalle | Eeva, tytär |
Jyväskylän kaupunginteatteri
| 2002 | Koti­opettajattaren tarina | Adele / koulu­tytöt Lowodissa |
KOM-teatteri
| 2002 | Totuus vallalle | — |
| 2008 | Kohti | Anneli Ansas |
| 2009 | Kalavale | Oona |
| 2009 | Kaikki isäni hotellit | Mary Berry / Susie-karhu |
| 2010 | Kone | — |
| 2011 | Totta | — |
| 2012 | Karkki­päivä | — |
| 2013 | Kolme sisarta | Irina |
| 2013 | Orkesteri – The Everlast | Simone Päivä­perhonen |
| 2014 | Vallan­kumous eli Sisar Huttusen ihmeellinen elämä | — |
| 2015 | Sattumia | — |
| 2015 | Muuttomiehet | — |
| 2015 | Poprintama | — |
Uusi Iloinen Teatteri
| 2003 | Me olemme taas | esiintyjä |
Suomen Kansallisteatteri
| 2003  | Tunnottomuus | Milva |
Akseli Ensemble
| 2006 | Ranta | Susanna |
| 2007 | Mitä te odotatte | — |
Teatteri Avoimet Ovet
| 2016 | Lähi­kuvassa-klubi | esiintyjä |
| 2017 | Villa­housu­häpeä | — |
Teatteri Takomo
| 2017 | Kauheat lapset | — |
Aiheesta muualla

Wikimedia Commonsissa on kuvia tai muita tiedostoja aiheesta .
Laura Malmivaara Allmoviessa (englanniksi)
Laura Malmivaara Internet Movie Databasessa. (englanniksi)
Laura Malmivaara Svensk Filmdatabasissa (englanniksi, ruotsiksi)
Luettelo Kuun pinnanmuodoista

Kuun nimistö on pääosin perua muutaman sadan vuoden takaa, 1600-luvulla tummia alueita alettiin kutsua meriksi, ja meret nimettiin pääosin ilmaston termien ja mielialojen mukaan. Mare Orientale, Itämeri, sijaitsee nimensä mukaisesti Kuun idässä. Tämän päätti kansainvälinen tähtitieteellinen unioni. Luonnollisesti kääntöpuolen meret saivat nimensä vasta kun se ensimmäistä kertaa Luna 3:n avulla valokuvattiin, joten nimistö on sen mukaista: Mare Moscoviense, Mare Ingenii ja Mare Cognitum (Ranger 7:n kuvaama). Vuoristot nimesi Hevelius Maan vastaavien mukaan.
Kuun suurimmille kraattereille, jotka jo 1600-luvulla voitiin senaikaisilla kaukoputkilla havaita, antoi nimet Giovanni Battista Riccioli. Hän ne nimesi ne kuuluisien filosofien, luonnontieteilijöiden ja tutkimusmatkailijoiden mukaan. Samaan tapaan on nimetty myös myöhemmin löydetyt kraatterit. Suomalaisista nimensä Kuun pintaan ovat saaneet Anders Lexell ja Yrjö Väisälä.
Nykyään vain IAU saa nimetä taivaankappaleita.
Nimistösäännöt

Olemassa olevia nimiä ei muuteta.
Uskonnollisia, sotilaallisia tai poliittisia johtajia ei hyväksytä  nimistöön.
Nimet kirjoitetaan latinalaisin aakkosin siinä muodossa, missä ehdottava valtio ne ehdottaa.
Kraatterit, kallioniemet ja yksittäiset vuorenhuiput nimetään jo kuolleen tähtitieteilijän tai muun merkittävän tieteilijän mukaan.
Vuorijonot saavat nimensä Maan vuorijonojen mukaan etuliitteenä Mons (mon. Montes) ja laajat tummat alueet saavat nimensä luonnonilmiöiden ja mielialojen mukaan ja etuliitteeksi ne saavat Mare, Palus, Oceanus, Lacus tai Sinus.
Laaksot ja halkeamat nimetään lähimmän kraatterin mukaan joka yhdistetään Riman tai Valliksen kanssa.
Harjut, vuorenseinämät ja vastaavat saavat nimen Dorsa tai Rupes. Kraatteriketjut ovat Catenoita.
Lisäksi käytetään seuraavia: ryppyharjuille Dorsae, rilleille Rimae ja Doomi pienille tulivuorta muistuttaville kukkuloille.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Latinaksi | oceanus | mare | lacus | sinus | palus | mon | montes |
| Suomeksi | valtameri | meri | järvi | lahti | suo | vuori | vuoret |
Tummat basalttitasangot

Kuun meret ovat Kuun tummia basalttisisia tasankoja.
Tummat basalttitasangot > Oceanus

Oceanus Procellarum (Myrskyjen valtameri)
Tummat basalttitasangot > Mare

Mare Anguis (Käärmeitten meri)
Mare Australe (Eteläinen meri)
Mare Cognitum (Tunnettu meri)
Mare Crisium (Vaarojen meri)
Mare Fecundatatis (Hedelmällisyyden meri)
Mare Frigoris (Kylmyyden meri)
Mare Humboldtianum (Humboldtin meri)
Mare Humorum (Kosteuden meri)
Mare Imbrium (Sateiden meri)
Mare Ingenii (Nerokkuuden meri)
Mare Insularum (Saarten meri)
Mare Marginis (Reunameri)
Mare Moscoviense (Moskovan meri)
Mare Nectaris (Nektarinmeri)
Mare Nubium (Pilvien meri)
Mare Orientale (Itäinen meri)
Mare Serenitatis (Kirkkauden meri)
Mare Smythii (Smythin meri)
Mare Spumans (Vaahdon meri)
Mare Tranquillitatis (Rauhallisuuden meri)
Mare Undarum (Aaltojen meri)
Mare Vaporum (Sumujen meri)
Tummat basalttitasangot > Lacus

Lacus Aestatis (Kesän järvi)
Lacus Autumni (Syksyn järvi)
Lacus Bonitatis (Hyvyyden järvi)
Lacus Doloris (Kärsimyksen järvi)
Lacus Excellentiae (Erinomaisuuden järvi)
Lacus Felicitatis (Onnellisuuden järvi)
Lacus Gaudii (Ilon järvi)
Lacus Hiemalis (Talven järvi)
Lacus Lenitatis (Pehmeyden järvi)
Lacus Luxuriae (Ylellisyyden järvi)
Lacus Mortis (Kuoleman järvi)
Lacus Oblivionis (Unohduksen järvi)
Lacus Odii (Vihan järvi)
Lacus Perseverantiae (Sinnikkyyden järvi)
Lacus Solitudinis (Yksinäisyyden järvi)
Lacus Somniorum (Unelmien järvi)
Lacus Spei (Toivon järvi)
Lacus Temporis (Ajan järvi)
Lacus Timoris (Pelon järvi)
Lacus Veris (Kevään järvi)
Tummat basalttitasangot > Sinus

Sinus Iridum (Sateenkaarten lahti)
Sinus Medii (Keskilahti)
Tummat basalttitasangot > Palus

Palus Epideriamium (Tautien suo)
Palus Putredinis (Mätänemisen suo)
Palus Somni (Unien suo)
Kuun vuoret

Kuun vuoria ja massiiveja.
Kuun vuoret > Mons

Pico
Piton
Kuun vuoret > Montes

Montes Apenninus (Apenniinit)
Montes Caucasus (Kaukasusvuoret)
Montes Jura (Jura)
Montes Pyrenaeus (Pyreneet)
Montes Taurus (Taurusvuoret)
Montes Teneriffe (Teneriffa-vuoret)
Kuun kraatterit

Albategnius
Alphonsus
Aristarkhos
Aristillus
Aristoteles
Arkhimedes
Autolycus
Clavius
Gracastorius
Gassendi
Grimaldi
Herodotos
Hertzsprung
Kepler
Kopernikus
Langrenius
Marco Polo
Pauli
Piccolomini
Platon
Posidonius
Ptolemaios
Schickard
Tyko
Vendelinus
Afrikanhanhi

| Afrikanhanhi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Alaheimo::  Tadorninae
Suku::  Alopochen  Stejneger, 1885
Laji::  aegyptiaca
Kaksiosainen nimi
 Alopochen aegyptiaca  (Linnaeus, 1766) 
Synonyymit
 Alopochen aegyptiacus (Linnaeus, 1766) 
Katso myös
   Afrikanhanhi Wikispeciesissä   Afrikanhanhi Commonsissa 
Infobox OKNimi-testi OKIUCN-testi OK: 
Alopochen aegyptiacus
Afrikanhanhi eli aiemmalta nimeltään niilinhanhi (Alopochen aegyptiaca) on afrikkalainen sorsalaji. Sen alkuperäinen elinympäristö sijaitsee Afrikassa, mutta sitä on tarhalintujen karkaamisen vuoksi tavattu vieraslajina eri puolilla maailmaa, niin Kanadassa kuin Australiassakin. Afrikanhanhi on sukunsa ainoa edustaja.
Nimi

Tieteellinen sukunimi Alopochen on muodostettu kreikan kielen pohjalta ja tarkoittaa ketun kaltaista hanhea (alōpos =kettu, khēn = hanhi) Muinaiset kreikkalaiset tunsivat linnun "kettuhanhena" sen ketunvärisen höyhenpeitteen takia.
Koko ja ulkonäkö

Linnun pituus on 63–73 cm ja paino 1,5–2 kg. Valkoposkihanhen kokoinen, väritykseltään vaalean ruskehtava. Lennossa näkyy siivellä suuri valkoinen laikku. Lento on raskasta, hanhimaista. Koiras on väritykseltään hieman kirjavampi.
Levinneisyys

Afrikassa Niilin laakson ja Saharan eteläpuoli. Tarhoista karanneet linnut ovat muodostaneet pesivän kannan ainakin Englantiin,  Hollantiin ja Belgiaan. Tavattu myös Suomessa, todennäköisesti tarhalintujen jälkeläisiä.
Elinympäristö

Paikoin runsas kaikenlaisissa vesistöissä. Välttelee kuitenkin tiheän metsän alueita.
Lisääntyminen

Osa pesii maahan, osa puihin vanhoihin toisten lintulajien pesiin, joskus korkealle puun latvaan. Munia on 6-12, ja niiden haudonta kestää kuukauden. Sukukypsiä vasta 3–4-vuotiaina.
Ravinto

Ruokailee pääasiassa laiduntamalla ruohomaita.
Aiheesta muualla

Luopa, Pekka 1981: [Niilinhanhi Alopochen aegyptiacus]* Jämsänkoskella. - Lintumies 3.1981 s. 130. LYL.
ITIS: Alopochen aegyptiaca (englanniksi)
| --- | --- |
Taksonitunnisteet:  Wikidata: Q274179  Wikispecies: Alopochen aegyptiaca  ADW: Alopochen_aegyptiaca  Avibase: DA2F24E310CF72A6  BirdLife: 22679993  BOLD: 112839  BOW: egygoo  BTO: bob1700  CoL: C5KM  eBird: egygoo  EoL: 45511473  EURING: 1700  Fauna Europaea: 96489  GBIF: 2498252  GNAB: egyptian-goose  IBC: egyptian-goose-alopochen-aegyptiacus  iNaturalist: 72486  IRMNG: 10456565  ISC: 94205  ITIS: 175214  IUCN: 22679993  NatureServe: 2.721566  NBN: NHMSYS0000530145  NCBI: 30382  Observation.org: 152  OBIS: 416680  Open Tree of Life: 693339  Paleobiology Database: 401520  TSA: 1501  WoRMS: 416680  Xeno-canto: Alopochen-aegyptiaca
Viipurinlahden taistelu

Viipurinlahden taistelu voi viitata seuraaviin taisteluihin:
Viipurinlahden taistelu (tunnetaan myös nimellä Viipurin kujanjuoksu) Kustaa III:n sodassa vuonna 1790
Viipurinlahden taistelu Oolannin sodassa vuonna 1855
Viipurinlahden taistelu talvisodassa vuonna 1940
Viipurinlahden taistelu jatkosodassa vuonna 1944
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Viipurinlahden taistelu”, voi hakea sivunnimihaulla, laajalla sivunnimihaulla tai tekstihaulla.
Garifunat

Garifunien lippu
Garifunien kulttuuriperintöä vaaliva Gulisi Garifuna -museo Belizen Dangrigassa.
Garifunat ovat Karibianmeren ja Keski-Amerikan maissa elävä etninen ryhmä. Lisäksi garifuneja asuu Yhdysvaltojen suurimmissa kaupungeissa. Heitä on arviolta 250 000–400 000.
Garifunat ovat St Vincentin saarelle orjalaivalla rantautuneiden afrikkalaisten ja amerikkalaisten alkuperäisasukkaiden jälkeläisiä. Britit karkottivat garifunat pikkusaarelle Hondurasin edustalle 1790-luvulla. Puolet väestöstä kuoli, loput perustivat kyliä Guatemalaan, Belizeen, Hondurasiin ja Nicaraguaan.
Garifunat puhuvat garifunan kieltä.
Afrikkaisen perinnön vaikutus garifunien kulttuuriin ilmenee erityisen selkeästi musiikissa. kansanmusiikin tyylilajeihin kuuluvat muun muassa abaimajani ja punta. Garifunien tunnetuin muusikko on Andy Palacio, jonka sanotaan "nostaneen Belizen musiikin maailmankartalle". Palacio palkittiin maailmanmusiikin Womex-messuilla 2007.  Garifuna culture in Belize displays many influences of its African heritage, and this is extremely evident when comparing their music with the indigenous music of the African societies from which their ancestors originated.
Garifunien suurta perinnejuhlaa, Garifunien asuttamispäivää (engl. Garifuna Settlement Day) vietetään vuosittain 19. marraskuuta. Belizessä se julistettiin vuonna 1941, ja päivästä tuli kansallinen vapaapäivä vuodesta 1977. Juhla muistuttaa garifunien etnisen ryhmän historiasta, sillä 19. marraskuuta 1823 heitä rantautui ainakin Belizen Dangrigaan. Nicaraguan Orinocossa juhlapäivää on juhlittu vuodesta 1994. Juhla voi kestää useita päiviä.
Aiheesta muualla

Kuvia tai muita tiedostoja aiheesta Garifunat Wikimedia Commonsissa
Sigma-kilta

| Sigma-kilta ry |
| --- | --- |

Perustettu:  1959
Toimiala:  opiskelijajärjestö
Kotipaikka:  Oulu
Jäsenmäärä:  600
Puheenjohtaja:  Ellen Uusikylä
Jäsenlehti:  Sigma-Inf
Aiheesta muualla
sigma-kilta.net
Infobox OKVirheellinen NIMI-arvo: 
Sigma-kilta ry on Oulun yliopistossa toimiva matematiikan ja fysiikan opiskelijoiden ainejärjestö, johon kuuluu noin  600 jäsentä. Sen tehtäviin kuuluvat opiskelijoiden edunvalvonta, virkistystoiminta sekä opetuksen kehittäminen yhdessä yliopiston matemaattisten ja fysikaalisten tieteiden laitosten kanssa.
Historia

Sigma-kilta on perustettu syksyllä 1959, jolloin killan ensimmäiseksi puheenjohtajaksi valittiin Erkki Ravola. Yhdistysrekisteriin Sigma-kilta ry merkittiin 22. helmikuuta 1966.
Aiheesta muualla

Sigma-killan kotisivut
Mikael Vuori

| Mikael Vuori> Henkilötiedot |
| --- | --- |
Muut nimet:  Roponen, Mikael Vuori (kanavien nimet)
Kansalaisuus:   Suomi
Ammatti:  tubettaja
Muut tiedot
Merkittävät teokset: #ROPOSENPELI (musiikkivideo)
Järjestö:  Splay Suomi
Aiheesta muualla
Kotisivu
Mikael Vuori on suomalainen tubettaja. Joulukuussa 2023 hänen YouTube-kanavallaan Roponen oli 195 000 tilaajaa ja kanavalla Mikael Vuori oli 40 800 tilaajaa. Vuori on kuvannut Roponen-kanavalleen pelivideoita, erityisesti Minecraftista, Fortnitesta, Stranded Deepista ja Thief Simulatorista.
Vuonna 2023 Vuori keskeytti sisällöntuottamisen omalle kanavalleen ja liittyi mukaan tuottamaan videoita Roni Bäckin luomalle Toimistopojat-kanavalle.
Ura

Vuori perusti Pelaaja616-kanavansa 30. tammikuuta 2012 ja alkoi kuvata videoita Killing Floor- ja Swat 4 -peleistä YouTubeen. Hän ei puhunut näillä videoilla. Myöhemmin hän innostui Minecraftista ja alkoi tehdä koko kanavastaan Minecraft-pelikanavaa, jolla hän alkoi puhua. Minecraftin lisäksi hän on kuvannut satunnaisesti nousussa olevia pelejä. Vuorella on myös vlogikanava Mikael Vuori, jonka hän loi 17. heinäkuuta 2014. Vlogikanavalle on aina tullut harvemmin videoita, mutta pääasiassa Vuori kuvaa kanavalle vain, jos hän lähtee jonnekin tai jos hänellä on ilmoitusasiaa. Vuoren Pelaaja616-nimi muutettiin 13. syyskuuta 2016 Roposeksi. Vuori ylitti 18. elokuuta 2017 Roponen-kanavallaan sadantuhannen tilaajan rajan. Roponen teki 6. syyskuuta 2017 sadannentuhannen tilaajan kunniaksi musiikkivideon #ROPOSENPELI.
Palkinnot ja ehdokkuudet

| Vuosi | Palkintogaala | Kategoria | Tulos | Vastaanottajat | Lähde |
| --- | --- | --- | --- | --- | --- |
| 2017 | Tube Awards | Vuoden pelikanava | Voitto | Roponen |  |
| 2020 | Tube Awards | Vuoden pelikanava | Voitto | Roponen |  |
Airi Bäck

| Airi Bäck |
| --- | --- |
 Bäck pelaamassa vuonna 2013.
Henkilötiedot
Koko nimi:  Airi Hanna Inkeri Bäck
Syntynyt: 5. huhtikuuta 1993 (ikä 31) Vantaa
Kansalaisuus:   Suomi
Ammatti:  Sulkapalloilija
Puoliso:  Roni Bäck (vih. 2023)
Lapset:  1
Sulkapalloilija
Aktiivisena:  2013–2020
Pituus:  173 cm 
Paino:  63 kg 
Seura:  Ostersundom IF 
Valmentaja:  Lennart Engler Veli-Markus Melleri 
Kätisyys:  oikeakätinen
Korkein listasijoitus:  48:s (kesäkuussa 2017)
Turnausvoittoja:  1
 Tietolaatikko päivitetty 5. marraskuuta 2024 
Airi Hanna Inkeri Bäck (o.s. Mikkelä, s. 5. huhtikuuta 1993 Vantaa) on suomalainen ammattilaisuransa lopettanut sulkapalloilija. Bäck on voittanut useasti Suomen-mestaruuden kaksinpelissä, ensimmäisen kerran vuonna 2014 ja viimeisen kerran vuonna 2019, sekä kaksi kertaa nelinpelissä, vuosina 2012 ja 2019.
Suomen-mestaruuksien lisäksi Bäck on voittanut tammikuussa 2014 kaksinpelissä Islannin avoimen mestaruuden. Hän on ollut sulkapallon maailmanlistalla parhaimmillaan kaksinpelissä 48:s kesäkuussa 2017. Bäck lopetti pelaajauransa vuonna 2020.
Ura

Bäck on voittanut Suomen-mestaruuden kaksinpelissä vuosina 2014, 2017, 2018 ja 2019 sekä nelinpelissä vuosina 2012 ja 2019. Vuoden 2014 kaksinpelifinaalissa hän voitti Nanna Vainion pistein 21–15, 21–8, vuonna 2017 hän voitti Vainion pistein 18–21, 21–12, 21–15, vuonna 2018 Inalotta Suutarisen pistein 21–18, 21–16 ja vuonna 2019 Getter Saarin pistein 21–14, 21–12. Vuoden 2012 nelinpelifinaalissa Bäck pelasi Vainion parina ja vuonna 2019 Sonja Pekkolan parina. Tammikuussa 2014 Bäck voitti kaksinpelissä Islannin avoimen mestaruuden.
Bäckin paras sijoitus sulkapallon maailmanlistalla on kaksinpelissä 48:s (22.6.2017).
Vuosina 2013–2018 hän asui Tanskassa ja harjoitteli Odensessa Lars Englerin valmennuksessa. Vuoden 2018 keväällä hän muutti takaisin Suomeen, Vantaalle ja harjoitteli ÖIF:n kanssa. Bäck tähtäsi vuoden 2021 Tokion kesäolympialaisiin, mutta lopetti pelaajauransa ennen olympialaisia vuonna 2020.
Yksityiselämä

Bäck valmistui ylioppilaaksi keväällä 2013. Hän on opiskellut Tanskassa kauppatieteitä. Bäck on naimisissa tubettaja Roni Bäckin kanssa. Heille syntyi ensimmäinen lapsi vuonna 2023 ja samana vuonna he menivät naimisiin.  Marraskuussa 2024 pari kertoi odottavansa toista lasta. Lapsen on määrä syntyä keväällä 2025.
Aiheesta muualla

Kuvia tai muita tiedostoja aiheesta Airi Bäck Wikimedia Commonsissa
Airi Bäck kansainvälisen sulkapalloliitton sivuilla (englanniksi)
Luumäen seurakunta

| Luumäen seurakunta |
| --- | --- |

 tunnus :  sijainti 
 Luumäen kirkko
Tunnustuskunta:  evankelis-luterilainen
Hiippakunta:  Mikkelin hiippakunta
Rovastikunta:  Etelä-Karjalan rovastikunta
Pääkirkko:  Luumäen kirkko
Perustettu:  1642
Jäsenmäärä:  3 456 (2022)
– Osuus asukkaista:  78,2 %
Kirkollisvero:  1,70 %
Kirkkoherra:  Ilpo Parviainen
Sivusto
Infobox OKNimi-testi OK: 
Luumäen seurakunta on Luumäellä Etelä-Karjalassa toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Etelä-Karjalan rovastikuntaan. Seurakunnan kirkkoherra on Ilpo Parviainen.
House of Yahweh

House of Yahweh on yhdysvaltalainen lahko. Se opettaa Yahshuan veren puhdistavan uskovat synnistä, mutta edellyttää myös Mooseksen lain noudattamista jopa siinä määrin, että sen katsotaan tuovan pelastuksen. Nimi Jeesus ei liikkeen opetuksen mukaan ole oikea, vaan muotoa Yahshua on käytettävä. Sapattina vietetään lauantaita. Liike kiistää kolminaisuusopin ja Yahweh ja Yahshua nähdään erillisinä olentoina.
Liikkeen johdossa toimii Yisrayl Hawkins (alun perin "Buffalo" Bill Hawkins). Lahko on saanut julkisuutta muun muassa moniavioisuuden ja jäsentensä tekemien rikosten johdosta. Myös Yisrayl Hawkins on ollut epäiltynä rikoksista, jotka liittyivät lapsityövoiman käyttöön ja moniavioisuuteen. Hänellä on väitetty olevan yli kolmekymmentä vaimoa.
Monet lahkon jäsenet ovat ottaneet käyttöön sukunimen Hawkins ja alkaneet käyttää etunimistään epätavallisia kirjoitusasuja, joihin yleensä sisältyy ainakin yksi y-kirjain.
Yisrayl Hawkins perusti lahkon vuonna 1980 lähdettyään veljensä Jacob Hawkinsin samannimisestä lahkosta, jonka toiminta sitten loppui johtajansa kuoltua. Nykyisen lahkon pääpaikka on Teksasin Abilene. Liikkeen on povattu voivan kehittyä tuhoisaksi kultiksi. Sen parista on noussut profetioita, joissa on ennustettu muun muassa ydinsotaa.
Yisrayl Hawkins johtaa liikettä autoritaarisesti. Hän esiintyy lopun aikojen profeettana, josta puhutaan Raamatussa.selvennä Muita kirkkoja pidetään saatanallisena eksytyksenä, ja House of Yahweh -liikkeen jättävän katsotaan hylkäävän Jumalan ja oman pelastuksensa.
Aiheesta muualla

Viralliset sivut (englanniksi)